П Р О Т О К О Л

Днес 11.03.2016г. в гр.Раднево се събра комисията за провеждане на открита процедура с предмет „Доставка на гориво за отопление през 2016-2017г.” определена със Заповед № 333/11.03.2016г. на Директора на ДПБ”Д-р Г.Кисьов” гр.Раднево в състав:


Председател: Димитър Койчев Димитров – орг.поддръжка


Членове:
1.Николай Стоянов Кирев – Юрист




2.Николина Дялкова Георгиева - счетоводител


Процедурата за възлагане на ОП е открита с Решение №414/27.01.2016г. на възложителя. Обявлението за нея е публикувано в Регистъра на обществените поръчки към АОП под №710537 на 28.01.2016г.


Комисията започната своята работа в 09,00 часа.


На заседанието й не присъстват представители на участниците,средствата за масово осведомяване и други лица. 


В определения срок са постъпили 5 оферти, което видно от представения списък от възложителя са:


1.Оферта вх.№ 1/09.03.2016г. – 09,50ч. на „Петрол М”ЕООД гр.Раднево
2.Оферта вх.№ 2/10.03.2016г – 09,55ч. на Бент ойл”АД гр.София


3.Оферта вх.№3/10.03.2016г. – 09,58ч. - на „ДМВ”ЕООД гр.Русе.


4.Оферта вх.№ 4/10.03.2016г. – 12,25ч. на „Булинвест-ком”ЕООД гр.Раднево

5. Оферта вх.№ 5/10.03.2016г. – 12.28ч. на „Евро оил”ООД гр.Гълъбово
Комисията пристъпи към отваряне на офертите по реда на тяхното постъпване, при което констатира наличието на следните документи в тях:


1.Оферта вх.№1/09.03.2016г. на „Петрол М”ЕООД гр.Раднево – отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.


2.Оферта вх.№ 2/10.03.2016г  на Бент ойл”АД гр.София - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.


3.Оферта вх.№3/10.03.2016г. на „ДМВ”ЕООД гр.Русе - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.

4.Оферта вх.№ 4/10.03.2016г. на „Булинвест-ком”ЕООД гр.Раднево - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.


5.Оферта вх.№ 5/10.03.2016г. на „Евро оил”ООД гр.Гълъбово - отделни запечатани пликове с надпис „Документи за подбор”, „Предложение за изпълнение на поръчката” и „Предлагана цена”.


Комисията подписа запечатаните пликове с надпис „Плик №3 Предлагана цена”, отвори и подписа документите от плика с надпис „Плик №2 Предложение за изпълнение на поръчката”.





След това тя отвори и оповести документите и информацията, 
намиращи се в пликовете с надпис „Плик №1 Документи за подбор” на всички участници и провери съответствието им със списъка от плика.

След това комисията пристъпи към внимателно разглеждане на представените документи в пликовете с надпис „Плик №1 Документи за подбор” на всички участници, при което констатира, че:


1.Редовни са книжата на:

-„ДМВ”ЕООД гр.Русе

-„Булинвест-ком”ЕООД гр.Раднево

-„Евро оил”ООД гр.Гълъбово

2.”Петрол М”ЕООД гр.Раднево е със следната нередовност в книжата – не е представена оферта по образец за участие в ОП.


С Решение №414/27.01.2016г. е открита настоящата процедура и са одобрени обявлението и документацията към нея. С т.4 от „Указания за подготовка на офертите на участниците” е изискано в плик №1 „Документи за подбор” да се постави попълненият образец на офертата от документацията за ОП. Такъв попълнен образец не се намери.


3.”Бент ойл”АД гр.София е със следната нередовност в книжата – не е представена оферта  по образец за участие в ОП и не са представени доказателства по смисъла  на чл.51, ал.4 ЗОП към списъка с изпълнени договори през последните три години.


С Решение №414/27.01.2016г. е открита настоящата процедура и са одобрени обявлението и документацията към нея. С т.4 от „Указания за подготовка на офертите на участниците” е изискано в плик №1 „Документи за подбор” да се постави попълненият образец на офертата от документацията за ОП. Такъв попълнен образец не се намери.

С т.ІІІ.2.3. от обявлението и т. 3.4 от споменатите указания е изискано от участника да представи списък на доставките, които са еднакви или сходни с предмета на ОП, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената доставка по смисъла на чл.51, ал.4 от ЗОП.

Участникът е представил декларация – списък от 02.03.2016г. на изпълнените договори през последните три години. Липсва обаче доказателство за извършена доставка от списъка съгласно чл.51, ал.4 от ЗОП. Според последния това може да бъде удостоверение от получателя на доставката или посочване на публичния регистър, в който е публикувана информация за доставката.

В резултат на това и съобразяването с изискванията, заложени в документацията за участие в настоящата процедура, ЗОП и Правилника за прилагане на ЗОП, комисията единодушно 

Р Е Ш И:

1.Допуска до разглеждане на документите от плика с надпис”Плик №2 Предложение за изпълнение на поръчката” на:

-„ДМВ”ЕООД гр.Русе

-„Булинвест-ком”ЕООД гр.Раднево

-„Евро оил”ООД гр.Гълъбово
2.На основание чл.68, ал.9 ЗОП указва на „Петрол М”ЕООД гр.Раднево в срок от 5 работни дни от получаване на този протокол да представи на адреса на възложителя попълнена, подписана и подпечатана оферта съобразно образеца на „оферта” от документацията за ОП.

3.На основание чл.68, ал.9 ЗОП указва на „Бент ойл”АД гр.София в срок от 5 работни дни от получаване на този протокол да представи на адреса на възложителя:

3.1.Попълнена, подписана и подпечатана оферта съобразно образеца на „оферта” от документацията за ОП.

3.2.Доказателство за изпълнена доставка, посочена в декларацията – списък от 09.03.2016г. под формата на:

3.2.1.Удостоверение от получателя на доставката.

3.2.2.Посочване на публичния регистър, в който е публикувана информация за доставката.

4.Председателят на комисията да уведоми участниците за взетите решения.

5.Комисията да се произнесе относно допускане до разглеждане на документите от плика с надпис „Плик №2 Предложение за изпълнение на поръчката” на участниците с нередовности в книжата, след като изтече срока за отстраняването на тези нередности.

Комисията приключи работата си по този протокол на 14.03.2016г.

К  O  М  И  С  И  Я:



ПРЕДСЕДАТЕЛ: .........../п/.................../Д.Димитров/



ЧЛЕНОВЕ: 1. ............/п/...................../Н.Кирев/

        2.............../п/.............../Н.Георгиева/
